  Анжелика Тихонова корреспондент 2021-тӥ арын Гракын ортчоно спортъя элькун гужем гурт шудонъёслы дасяськон улсын сюресъёсты тупатъяны 15 миллион манет висъязы. Со сярысь «ВКонтакте» мерлыко вотэсысь бамаз ёрослэн тӧроез Виктор Белов ивортӥз. Туннэ нуналлы торгъёс ортчизы, подрядчик быръемын, 26-тӥ инвожое огкыл гожтэмын Виктор Белов, Грак ёрослэн тӧроезВисъям коньдонлы луыса Грак черкогуртысь Азин нимо, Береговой, Ачинцев нимо урамъёсысь сюресъёсты выль асфальтэн шобыртозы, озьы ик Советской, Колпаков, Муфтеев нимо урамъёсысь сюрес люкетъёсты тупатъялозы. 2021-тӥ арын ужъёсты азьланьтозы. Тодэ вайытом, 2020-тӥ арын спортъя элькун гужем гурт шудонъёс Красногорск ёросын ортчозы. Туэ нырысьсэ ӵошатсконъёслэн программаязы  уйпал амалэн ветлонэз пыртӥзы.  Тегъёс: Удмуртия гуртшудонъёс сюресъёс тупатъянужъёс Грак  